En nou, nou staan jy saam met die volk voor die berg van God – Sinaï! Dit is omhul deur rook en wolke, amper soos rook wat uit 'n vuurwarm oond kom. Skielik is daar weerlig. Donder. Die berg skud en bewe. En jy – jy sidder. Jy val op jou aangesig neer saam met al die ander en skreeu aan Moses: "Jy moet maar met ons praat. Ons sal na jou luis­ter. Moenie dat God self met ons praat nie. Ons sal dan sterf." Eksodus 20:19.
Maar... sedert daardie dag wat God Sy Wet aan die mens deurgegee het, het so baie nasies en individue hulle teen hierdie Wet verset. Die nalatenskap van dié verset kan vandag gevind word in hospitale, tronke, sielsiektehuise, oorlogslagvelde en die ander 'glyplekke' van die lewe.
Wat duisende jare gelede waar was, geld vandag nog. Jy kan die Wet van God nie verbreek nie; jy kan jouself egter daarop breek. God sê: "Jy mag nie moor nie," "Jy mag nie steel nie." Die moderne samele­wing het sy rug op God gedraai en 'n wêreld geskep waar baie min mense deesdae nog weet wat regtig reg en verkeerd is. Diefstal en moord is aan die orde van die dag.
Dit wil soms voorkom asof die hele samelewing die rug op God se Wet gekeer het, met baie onaangename gevolge. Mense tree op asof die Wet van God 'passé' – 'n oorblyfsel uit vergange se dae – is. Maar die waarheid is dat hierdie wette die lym is wat ons samelewing aanmekaar hou. Ons samelewing het al so ver agteruitgegaan, dat sommiges nie eens besef dat hulle God se Wet verbreek nie. Die gevolg hiervan is dat ons samelewing onstabiel, skrikwekkend en gevaarlik geword het. God het ons Sy wette met 'n baie spesifieke doel gegee. Dit was beslis nooit Sy begeerte om ons as mense te verhoed om 'n goeie lewe te hê nie. Hy het dit vir ons gegee omdat Hy ge­weet het as ons dit volg, sal ons ons volle potensiaal bereik en dat ons dán seuns en dogters van die lewende God sal wees.
Vir die grootste deel van die twintigste eeu was mense gewillig om na alternatiewe stemme te luister. Stemme van mense soos Karl Marx wat verkondig het dat die mens nie deur God se Wet beheer word nie, maar deur ekono­miese magte.
Nietzsche het blatant ver­klaar "God is dood" en dat die mens slegs deur mag beheer word; Freud wat wyd en syd verklaar het die mens word slegs deur sy seksuele begeertes gedryf en beheer; Darwin wat net een wet aangehang het – oorlewing van die sterkste. Wat het van hierdie 'name' se erflating oorgebly?
Van kommunisme het slegs die bitter ge­skie­denis van marteling, moord, korrupsie en verraad teenoor die onskuldiges oorgebly. Nietzsche se teorie het tot die sekulêre geloof – Humanisme – gelei. Die oortuiging verhef die mens tot God.
En Darwin? Sy sienings is ook grootliks deur wetenskaplikes ver­werp, veral deur die wat in die genetika-veld werksaam is. Waarom? Sy teorie pas net nie by die feite in nie. Tog is daar duisende mense wat nog blindelings aan die evolusie­teorie glo, eer­der as om die waarheid – nl. dat God die heelal geskape het soos die Bybel sê, te glo.
Ek verseker julle, al sou die hemel en die aarde ophou bestaan, sal die wet definitief tot in sy fynste detail geldig bly. Ja, dit sal geldig bly totdat God se bedoeling daarmee bereik is. As jy dus die kleinste van God se opdragte opsy sou skuif en ander leer om dit ook te doen, sal jy die kleinste wees in God se koninkryk. Maar as jy God se wet tot in sy kleinste detail res­pekteer en gehoorsaam, sal jy groot wees in Sy koninkryk."
Die tweede soort wette word in die eerste vyf boeke van die Bybel gevind – die sere­moniële wette. Hierin is die sonde-offerhande, die oortredingsofferhande en al die verskillende soorte offerhande van die Joodse godsdiens vervat. Al hierdie offergawes was 'n voorskou van die werklike offergawe – Jesus Christus aan die kruis – wat nog moes plaasvind. Toe Christus Sy lewe gegee het "as soenoffer vir baie", het dit verander. Dit was nie meer nodig om seremoniële offers te bring nie, want Jesus het die prys eens en vir altyd betaal.
Daar is ook die morele Wette - vervat in die Tien Gebooie. Hulle verteenwoordig God se morele karakter, en Sy morele karak­ter kán nie verander nie – nooit nie! Is dit nie belaglik om te dink dat God 3 500 jaar gelede teen diefstal gekant was, maar nou ewe skielik anders voel nie? Is dit nie absolute malligheid om te dink dat owerspel toe 'n gruwel in Sy oog was, maar dat dit nou nie meer vir Hom belangrik is nie?
Paulus som God se karakter baie kragtig op deur te sê: "As ons die geloof beklemtoon, beteken dit dat ons die wet ter syde stel? Na­tuur­lik nie! In werklikheid laat ons die wet juis tot sy reg kom wanneer ons glo." Romeine 3:31. Die Ou Testament belowe dat God se Wette eendag op die tafels van menseharte geskryf sal wees.